— Увесці ў рамкі правілы паводзін людзей, якія кураць, на маю думку, неабходна. Што датычыцца палажэнняў Дэкрэта, лічу, што цалкам забарону курэння трэба ўвесці ва ўсіх арганізацыях, установах, месцах, дзе знаходзяцца дзеці. Гэта першачаргова і, думаю, усе бацькі пагадзяцца з гэтым! Тэрыторыі вышэйшых навучальных устаноў, чыгуначных вакзалаў наўрад ці атрымаецца зусім абмежаваць ад тытунёвага дыму. Але вызначыць месцы для курэння – гэта выйсце. Прыраўняць электронныя цыгарэты да звычайных – правільная прапанова. Рэчывы, якія выдзяляюць у паветра разам з парай электронныя цыгарэты, таксама не прыносяць карысць.